Монгол Улсын Их Хурлын 2008 оны намрын ээлжит чуулганы Төрийн байгуулалтын байнгын хорооны 10 дугаар сарын 10-ны өдөр /Баасан гараг/-ийн хуралдаан 11 цаг 45 минутад Төрийн ордны \"В\" танхимд эхлэв.  
   
            УИХ-ын гишүүн Д.Дондог ирц, хэлэлцэх асуудлын дарааллыг танилцуулж, хуралдааныг даргалав.  
   
            Хуралдаанд ирвэл зохих 18 гишүүнээс 10 гишүүн ирж, 55.5 хувийн ирцтэй байв. Үүнд:  
   
            Чөлөөтэй: Д.Очирбат, С.Оюун, Р.Раш, Ж.Батсуурь, Э.Бат-Үүл, Д.Загджав, Ө.Энхтүвшин, Ч.Сайханбилэг  
   
Нэг.Улсын Их Хурлын гишүүний халдашгүй байдлын дэд хорооны бүрэлдэхүүнийг батлах тухай  
   
Уг асуудалтай холбогдуулан УИХ-ын гишүүн Л.Гүндалай, Г.Баярсайхан нарын асуусан асуултад УИХ-ын гишүүн Д.Дондог хариулж, тайлбар хийв.  
   
Д.Дондог:-УИХ-ын гишүүний халдашгүй байдлын дэд хорооны бүрэлдэхүүнд УИХ-ын гишүүн Ч.Улаан, Д.Лүндээжанцан, Р.Гончигдорж, Ц.Нямдорж нарыг оруулах саналыг дэмжиж байгаа гишүүд гараа өргөнө үү.  
   
Зөвшөөрсөн                  10  
Татгалзсан                   0  
Бүгд                             10  
Гишүүдийн олонхийн саналаар дэмжигдлээ.  
   
Байнгын хорооноос гарах санал, дүгнэлтийг УИХ-ын гишүүн Ж.Сүхбаатар УИХ-ын чуулганы нэгдсэн хуралдаанд танилцуулахаар тогтов.  
   
Хуралдаан 11 цаг 55 минутад өндөрлөв.  
   
Тэмдэглэлтэй танилцсан:   
   
ТӨРИЙН БАЙГУУЛАЛТЫН   
БАЙНГЫН ХОРООНЫ ДАРГА                                                  Ө.ЭНХТҮВШИН  
   
Тэмдэглэл хөтөлсөн:  
   
ХУРАЛДААНЫ ТЭМДЭГЛЭЛ ХӨТЛӨГЧ                                    Ц.НАРАНТУЯА  
   
УИХ-ЫН 2008 ОНЫ НАМРЫН ЭЭЛЖИТ ЧУУЛГАНЫ  
ТӨРИЙН БАЙГУУЛАЛТЫН БАЙНГЫН   
ХОРООНЫ 10 ДУГААР САРЫН 10-НЫ ӨДРИЙН  
 ХУРАЛДААНЫ ДЭЛГЭРЭНГҮЙ ТЭМДЭГЛЭЛ  
   
   
   
Д.Дондог:-Байнгын хорооны хуралдааныг хуралдуулаад, Халдашгүй байдлын дэд хороог хурдхан байгуулаадах гээд. Өнөөдөр бас улсууд Байнгын хорооны даргыг өөрийг нь ирэхээр нь хэлэлцвэл яасан юм бэ гэхээр нэгэнтээ зарлачихсан юм хуралдаад шийдчих гээд ингэсэн байгаа. Тэгээд энэ хуультай, дэгтэй юмыг бид нар нэг их удаад байх юм байхгүй гэж бодож байгаа. Сая 2, 3 гишүүн орж ирээд гарсан, эзгүй байна. Орж ирэх байх. Ингээд 10 гишүүн байвал гүйцэх юм байна лээ, үндсэндээ одоо 7 нь байж байна.   
   
Тэгэхээр хуулиар бол Халдашгүй байдлын дэд хорооны бүрэлдэхүүн бол 4 гишүүний бүрэлдэхүүнтэй байх ёстой. 4 гишүүн нь нэр ус нь аяндаа хугацаагаараа гараад ирдэг юм билээ. Ямар ч байсан дэгийн дагуу өнөөдрийн байнгын хорооны хуралдааныг ирц бүрдсэн гэж үзээд нээе. Хэлэлцэх асуудал нь Халдашгүй байдлын дэд хорооны бүрэлдэхүүнийг батлах тухай асуудал байна. Үүнтэй холбоотой өөр саналтай гишүүн байна уу?  
   
Чуулган руу оруулна л даа, бид нар зүгээр саналаа л оруулна шүү дээ, санал дүгнэлтээ.  
   
За ямар ч байсан энэ асуудлыг хэлэлцэх үү, хэлэлцье гэж байгаа гишүүд гараа өргөнө үү. За. Хэлэлцэх асуудалтай холбогдуулаад мэдээж өөрийнх нь бүтцийн байгууллага юм чинь бид нар Их Хурлын даргын хэлсний дагуу бас танилцуулъя гэж бодож байна. Сая би хэлсэн 4 хүний бүрэлдэхүүнтэй байна гээд. Ингээд энэ 4 хүнд нь тоолоод үзэхээр зэрэг Лүндээжанцан дарга байна, Гончигдорж гишүүн байна, Улаан гишүүн, Нямдорж гишүүн байгаа юм байна. Дэмбэрэл гишүүн өөрөө бас ордог юм байна лээ, тэгэхдээ Дэмбэрэл гишүүн дараа нь хэлэлцдэг учраас би дунд нь бүрэлдэхүүнд нь орох зохимжгүй юм. Ингээд нөгөө 4 гишүүнээр нь хэлэлцүүлж өгөөчээ гэж ингэж санал гаргасан. Энэ саналыг бас оруулж байна.  
   
Энэ саналтай холбогдуулаад асуулттай гишүүн байна уу? За Гүндалай гишүүн.  
   
Л.Гүндалай:-Хуулиараа хамгийн олон сонгогдсон туршлагатай гишүүн гэж байгаа шүү дээ. Тэр чинь мэдээж олон сонгогдсон нь байдаг байлгүй. Тэгэхээр одоо яг энэ гишүүдээ хэдэн оноос сонгогдсон, яасан ийсэн гэсэн тийм юунуудыг нь хэлж өгөх боломж байна уу? жишээлбэл, Гончигдорж дарга тэд сонгогдсон байна, Улаан гишүүн тэдэн оноос Их Хуралд байна, нийт дүнгээрээ тэдэн удаа сонгогдсон байна ч гэдэг юмуу.  
   
Д.Дондог:-Яг хугацаагаар нь хөөгөөд яасан юм алга байна. Ер нь бид нар бүгдээрээ мэдэж байгаа. Дэмбэрэл гишүүн ороод энэ 5 гишүүн бол хамгийн олон сонгогдсон гишүүд л байгаа юм л даа. Дэмбэрэл гишүүн өөрөө дарга болсон учраас би дараа нь хэлэлцдэг учраас олон жил энэ дэд хорооны даргыг хийсэн, үлдсэн 4 Гишүүнийг нь оруулж өгөөч гэсэн. Лүндээжанцан дарга гэхэд 5 удаа сонгогдсон, Нямдорж дарга бол 5 удаа сонгогдсон, Улаан гишүүн 4 удаа, Гончигдорж дарга 4 удаа сонгогдсон. Хоёр нь 5 удаа, хоёр нь 4 удаа сонгогдсон гишүүд байна.  
   
Л.Гүндалай:-Надад жишээлбэл ийм санаа байна л даа. Манай УИХ-д ... Бага хурлаа оруулж байгаа бол жишээлбэл, бага хурал чинь хамгийн анхны хурал гээд бодох хэрэгтэй шүү дээ.   
   
Д.Дондог:-Хуулиараа бол УИХ-ын гэж байгаа. Их Хурлын тухай хуулийн 24.7-д байна. Халдашгүй байдлын дэд хороо нь УИХ-д хамгийн олон удаа сонгогдсон 4 гишүүнээс бүрдэнэ гэж байгаа юм. Тэгэхээр УИХ-д гээд заачихсан учраас Бага хурал орохгүй.  
   
Л.Гүндалай:-Бага хурал нь орохгүй юм байна. Тэгэхдээ УИХ-д сонгогдсон нь тэнцэх юм бол Бага хурлыг нэмж оруулах юм байна.   
   
Д.Дондог:-Хүмүүс өөрсдөө ойлгохдоо яадаг вэ гэхээр зэрэг Бага хурлаа Их Хуралтай дүйц ойлгож бас улсууд өөрийнхөө намтар, түүх юман дээр авч явдаг юм байна лээ. Яг хуулиараа бол УИХ гэчихсэн учраас Бага хурал гэсэн нэр томъёо эндээ байхгүй. Өөр асуулттай гишүүн байна уу?  
   
Г.Баярсайхан:-Байхгүй байхад энэ асуудлыг хэлэлцэх нь зүйтэй юу, тэр 4 хүн.  
   
Д.Дондог:-Энэ ерөөсөө хувь хүний хүсэл харгалзахгүйгээр хуулинд заачихсан. Өөр байнгын хороо байсан ч хамаа байхгүй, энэ дээр нь заачихсан байгаа. Тухайлбал, халдашгүй байдлын дэд хорооноос бусад дэд хорооны бүрэлдэхүүнд зөвхөн харьяалах байнгын хороонд байна гэхэд Халдашгүй байдлын дэд хороо бол ерөөсөө л хамгийн олон сонгогдсон 4 автоматаар  тэгээд заачихсан юм. Өнгөрсөн жилүүдэд бас ингээд явсан юм байна лээ.  
   
Саяны ярьдаг дөрвөөс Лүндээжанцан дарга, Нямдорж гишүүн, Улаан гишүүн, Гончигдорж гишүүн энэ 4 байна. Энэ 4 дээр өөр санал байна уу? алга байна.  
   
За энэ 4 гишүүнийг халдашгүй байдлын дэд хороооны бүрэлдэхүүнд оруулъя гэж байгаа гишүүд гараа өргөе. За ингээд олонхи нь дэмжлээ.   
   
Энэ дээр бас Их Хурлын удирдлага ярьж байгаад Улаан гишүүнийг энэ дэд хорооны даргаар ажиллуулъя гэж санал гаргасан байна лээ. Бид нар энэ дээр бас нэрийг нь дэвшүүлээд явуулчихъя. Дараа нь... Хуулин дээр яг тодорхой юм байхгүй байгаа. Хурал дээрээ л шууд нэрийг нь оруулаад тэгээд явчихдаг юм байна лээ шүү дээ.   
   
Л.Гүндалай:-Энэ дээр өөр санал өгч болно биз дээ.  
   
Д.Дондог:-Болно. Болох хүн бараг олдоггүй юм шүү. За Дэмбэрэл дарга ирлээ. Яг хэрэг дээрээ болсон хүн бас нэлээн бэрхшээлтэй байдаг учраас би болъё гэх хүн олдоггүй л юм. Өөр санал байна уу? алга байна.   
   
За Улаан гишүүнийг дэмжиж байгаа гишүүд гараа өргөнө үү. За ингээд дэмжчихлээ. Ингээд дүгнэлтийг УИХ-ын хуралдаанд танилцуулъя. За Батбаяр гишүүн танилцуулга хийе. Ингээд хуралдаан өндөрлөлөө. Ирсэн гишүүдэд баярлалаа.  
   
   
Соронзон хальснаас хянаж буулгасан:  
   
ХУРАЛДААНЫ ТЭМДЭГЛЭЛ ХӨТЛӨГЧ                                         Ц.НАРАНТУЯА